
కొత్తగూడెం జిల్లా లక్ష్మిదేవిపల్లి మండలం మైలారం గ్రామ పంచాయతి పరిధిలో ఉన్న 1600 ఎకరాల స్థలంలో ఎయిర్పోర్టు నిర్మించాలని ప్రభుత్వం నిర్ణయించింది. బంగారు చెలక, పునుమడు చెలక, తోకబండల, మర్రిగూడెం, గొల్లగూడెం, ఎర్రంచెలక, పాయవాల గుంపు అనే ఏడు గ్రామాల ప్రజలు ఈ విమానాశ్రయం కారణంగా నిర్వాసితులు కానున్నారు. ఈ ఎయిర్ పోర్టు నిర్మాణ ప్రతిపాదన ఉన్న ప్రాంతమంతా 5వ షెడ్యూల్ పరిధిలోనిదే. ఆదివాసీ జనాభా ఇక్కడ 90 శాతం ఉన్నది. 5వ షెడ్యూల్డు ప్రాంతం అయినప్పటికీ, ఆదివాసీలకున్న రాజ్యాంగ రక్షణలను ఏ మాత్రం పట్టించుకోకుండా, 1/70, పెసా లాంటి చట్టాలు అమలు చేయకుండా ఈ గ్రామాల ప్రజలనూ వెళ్లగొట్టే ప్రయత్నాలు ప్రారంభమైనాయి. భారీఎత్తున పోలీసులను మోహరించి నామమాత్రంగా సర్వే ముగించారు. ప్రజలు ఎయిర్పోర్టు వద్దని వ్యతిరేకిస్తున్నా అణచివేత ప్రయోగిస్తూ వారి భూములు లాక్కొనే ప్రయత్నం జరుగుతున్నది.ప్రజలు విమానాశ్రయాన్ని వ్యతిరేకిస్తున్నప్పటికీ అభివృద్ధి ముసుగులో ఏజెన్సీలోని సహజ సంపదను బహుళజాతి సంస్థలకు కట్టబెట్టే లక్ష్యంతో ఈ ప్రతిపాదన ముందుకువచ్చింది. హక్కుల కోసం ఉద్యమిస్తున్న ప్రజలను అణిచివేయడానికి వీలుగా సైనిక స్థావరాలను అనుసంధానం చేయడానికి దీనిని ఉపయోగిస్తారనే వాదనా ఉంది. ఇక్కడ విమానాశ్రయం నిర్మించడానికయ్యే వ్యయం ఎంత? దాని ద్వారా సమకూరే ఆదాయమెంత? ప్రజలు విమానాశ్రయం కావాలని పాలకులకు ఎన్నడైనా నివేదించారా? ఏ హక్కుతో ఆదివాసీలను చట్టవిరుద్ధంగా ఈ ప్రాంతాల నుంచి బయటకు గెంటేయాలని పాలకులు భావిస్తున్నారు? అనే ప్రశ్నలకు జవాబు లేదు. ఈ నేపథ్యంలో, వివిధ రాజకీయ శ్రేణు లు, ప్రజా సంఘాలు, ప్రజాస్వామిక వాదులు ముక్తకంఠంతో ప్రభుత్వం సాగిస్తున్న విధ్వంసాన్ని ప్రతిఘటించాలి. ఆదివాసీ చట్టాలను ఉల్లంఘిస్తూ కేంద్ర, రాష్ట్ర ప్రభుత్వాలు చేపడుతున్న ఈ విమానాశ్రయాన్ని / సైనిక స్థావరాన్ని తక్షణమేరద్దుచేయాలి. బలవంతంగా భూములు లాక్కోవడం ఆపివేయాలి. ఆదివాసీ చట్టాలను, రాజ్యాంగ రక్షణలను అమలుచేయాలని ప్రతి తెలంగాణ వాది నినదించాలి.వూకే రామకృష్ణ‘కొత్తగూడెం ఏయిర్ పోర్టు వ్యతిరేక పోరాట కమిటీ’ ఆధ్వర్యంలో నేడు ఉదయం 10గం.కు హైదరాబాదులోని సుందరయ్య విజ్ఞాన కేంద్రంలో రౌండ్ టేబుల్ సమావేశం

kottagudem jilla lakshmidevipalli mandalam mailaram grama panchaayati paridhilo unna 1600 ekaraala sthalamlo airportu nirminchaalani prabhutvam nirnayinchindi. bangaaru chelaka, punumadu chelaka, tokabandala, marrigudem, gollagudem, erranchelaka, paayavaala gumpu ane edu gramala prajalu ee vimaanaasrayam kaaranamgaa nirvaasitulu kaanunnaaru. ee air portu nirmaana pratipaadana unna praantamantaa 5va shedule paridhiloonidee. aadivaasii janabha ikkada 90 saatam unnadi. 5va sheduledu praantam ayinappatiki, aadivaaseelakunna raajyaamga rakshanalanu e maatram pattinchukokunda, 1/70, pesa lanti chattaalu amalu cheyakunda ee gramala prajalanuu vellagotte prayatnaalu praarambhamainaayi. bhaareettuna poliisulanu moharinchi naamamaatramgaa sarve muginchaaru. prajalu airportu vaddani vyatirekistunnaa anachiveta prayogistuu vaari bhoomulu lakkone prayatnam jarugutunnadi.prajalu vimaanaasrayaanni vyatirekistunnappa abhivruddhi musugulo agencyloni sahaja sampadanu bahulajaati samsthalaku kattabette lakshyamto ee pratipaadana mundukuvacchindi. hakkula kosam udyamistunna prajalanu anichiveyadaaniki veelugaa sainika sthaavaraalanu anusandhaanam cheyadaaniki deenini upayogistaarane vaadanaa undi. ikkada vimaanaasrayam nirminchadaanikayye vyayam entha? daani dwara samakure aadaayamenta? prajalu vimaanaasrayam kaavaalani paalakulaku ennadainaa nivedinchara? e hakkutho aadivaaseelanu chattaviruddhamgaa ee praantaala nunchi bayataku genteyaalani paalakulu bhaavistunnaaru? ane prasnalaku jawabu ledu. ee nepathyamlo, vividha rajakeeya shrenu lu, praja sanghaalu, prajaaswaamika vaadulu muktakantamto prabhutvam saagistunna vidhvamsaanni pratighatinchaali. aadivaasii chattaalanu ullanghistuu kendra, rashtra prabhutvaalu chepadutunna ee vimaanaasrayaanni / sainika sthaavaraanni takshanameradducheyali. balavantamgaa bhoomulu lakkovadam aapiveyaali. aadivaasii chattaalanu, raajyaamga rakshanalanu amalucheyaalani prati telamgaana vaadi ninadinchaali.vooke ramakrishna‘kottagudem air portu vyatireka porata commity’ aadhvaryamlo nedu udayam 10gam.ku hyderabaduloni sundarayya vignaana kendramlo round table samavesam